Når man køber en bolig, skal man normalt deponere et beløb hos ejendomsmægleren og dernæst stilles en bankgaranti for restkøbesummen.
Det beløb, der skal deponeres, dækker over ejendomsmæglerens salær tillagt ejendomsmæglerens udgifter udlagt i forbindelse med salget af boligen. Beløbet må maksimalt udgøre 200.000 kr. Det er køber, der sørger for at indbetale pengene til ejendomsmæglerens konto.
Deponeringen sker oftest 3-10 hverdage efter købsaftalen er underskrevet af køber og sælger.
Når ejendomshandlen er en kontanthandel - hvilket langt de fleste ejendomshandler er - skal købers bank stille en bankgaranti over for sælger. Garantien sikrer sælger, at købesummen (med fradrag af udbetalingen) bliver deponeret i sælgers bank senest på overtagelsesdagen fastsat i købsaftalen.Sælger har dermed sikkerhed for, at købesummen bliver betalt. Købers interesser sikres ved, at købesummen ikke må frigives til sælger, før der er tinglyst skøde til køber (uden anmærkninger).